BERETNING

om årsregnskabet for Det Europæiske Fællesforetagende for ITER og Fusionsenergiudvikling for regnskabsåret 2010, med fællesforetagendets svar

2011/C 368/04

INDLEDNING

Det Europæiske Fællesforetagende for ITER (1) og Fusionsenergiudvikling blev oprettet i marts 2007 (2) for en 35-årig periode. De vigtigste fusionsanlæg skal udvikles i Cadarache i Frankrig, men fællesforetagendet ligger i Barcelona.

at forberede og koordinere et program til forberedelse af opførelsen af en demonstrationsreaktor for fusionsenergi og dertil knyttede anlæg, herunder det internationale fusionsmaterialebestrålingsanlæg (International Fusion Materials Irradiation Facility).

at levere Euratoms bidrag til aktiviteterne under »den bredere strategi« (supplerende fælles fusionsforskning), der udføres i samarbejde med Japan med henblik på hurtig realisering af fusionsenergi

at levere Euratoms bidrag til Den Internationale Fusionsenergiorganisation for ITER (4)

Ved oprettelsen blev fællesforetagendets samlede ressourcebehov for perioden 2007-2041 anslået til 9 653 millioner euro. Det samlede bidrag fra Euratom blev fastsat til 7 649 millioner euro, heraf højst 15 % til administration. Øvrige ressourcer er bidrag fra værtsstaten for ITER (Frankrig), de årlige medlemskontingenter og frivillige bidrag fra andre medlemmer end Euratom samt tillægsressourcer, der kan modtages på vilkår, der godkendes af bestyrelsen. Retten henleder opmærksomheden på, at det er nødvendigt at tilføre langt flere ressourcer til ITER-projektet (jf. punkt 27-29).

REVISIONSERKLÆRING

I overensstemmelse med artikel 287, stk. 1, i traktaten om Den Europæiske Unions funktionsmåde har Retten revideret Det Europæiske Fællesforetagende for ITER og Fusionsenergiudviklings årsregnskab (5) , som omfatter »årsregnskabet« (6) og »beretningen om budgetgennemførelsen« (7) for det regnskabsår, der afsluttedes den 31. december 2010, samt efterprøvet lovligheden og den formelle rigtighed af de transaktioner, der ligger til grund for regnskabet.

Direktørens ansvar

Direktøren udøver funktionen som anvisningsberettiget. På eget ansvar og inden for rammerne af de givne bevillinger gennemfører han budgettet, både med hensyn til indtægter og udgifter, i overensstemmelse med fællesforetagendets finansforordning (9) . Direktøren er ansvarlig for at etablere (10) en organisatorisk struktur samt interne forvaltnings- og kontrolsystemer og -procedurer, som sikrer, at der udarbejdes et endeligt årsregnskab (11) uden væsentlig fejlinformation som følge af svig eller fejl, og at de transaktioner, der ligger til grund for det, er lovlige og formelt rigtige.

Rettens ansvar

Revisionen blev gennemført i overensstemmelse med IFAC's og ISSAI's (12) internationale revisionsstandarder og etiske kodekser. I henhold til disse standarder skal Retten opfylde etiske krav og planlægge og udføre revisionen med henblik på at få rimelig sikkerhed for, at regnskabet er uden væsentlig fejlinformation, og at de transaktioner, der ligger til grund for det, er lovlige og formelt rigtige.

Det indgår i Rettens revision, at der udføres revisionshandlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af revisionshandlinger foretages på grundlag af Rettens vurdering, herunder dens vurdering af risikoen for, at der er væsentlig fejlinformation i regnskabet, eller at transaktioner som følge af svig eller fejl ikke er lovlige og formelt rigtige. Når Retten vurderer disse risici, tager den hensyn til den interne kontrol, der vedrører udarbejdelsen og aflæggelsen af regnskabet, og udformer revisionshandlinger, som er hensigtsmæssige i de konkrete tilfælde. Rettens revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige samt en vurdering af den samlede aflæggelse af regnskabet.

Retten mener, at det tilvejebragte revisionsbevis er tilstrækkeligt og egnet som grundlag for nedenstående erklæringer.

Erklæring om regnskabets rigtighed

Det er Rettens opfattelse, at fællesforetagendets årsregnskab i alt væsentligt giver et retvisende billede af dets finansielle stilling pr. 31. december 2010 og af resultaterne af dets transaktioner og pengestrømme i det afsluttede regnskabsår, i overensstemmelse med dets finansforordning.

Erklæring om lovligheden og den formelle rigtighed af de transaktioner, der ligger til grund for regnskabet

Det er Rettens opfattelse, at de transaktioner, der ligger til grund for Det Europæiske Fællesforetagende for ITER og Fusionsudviklings årsregnskab for det regnskabsår, der afsluttedes pr. 31. december 2010, i alt væsentligt er lovlige og formelt rigtige.

KOMMENTARER TIL DEN BUDGETMÆSSIGE OG ØKONOMISKE FORVALTNING

Budgetgennemførelse

Det endelige budget omfattede forpligtelsesbevillinger på 444,1 million euro og betalingsbevillinger på 241,7 millioner euro. Fremførslerne fra 2009 beløb sig til 106,8 millioner euro i forpligtelsesbevillinger og 52,2 millioner euro i betalingsbevillinger (hovedsagelig bevillinger fra værtsstaten for ITER afsat til opførelsen af ITER). På grund af forsinkelser i gennemførelsen af aktiviteterne var udnyttelsesgraden for betalingsbevillingerne kun 63,4 % (13) , hvilket også afspejles i likviditetssaldoen, som var på 78,8 millioner euro ved årets udgang (26,8 % af de disponible betalingsbevillinger i 2010).

Fællesforetagendets omstrukturering og interne kontrolsystemer

I sine to seneste årsberetninger om fællesforetagendet bemærkede Retten, at det ikke fuldt ud havde etableret og implementeret sine interne kontrolsystemer som krævet i dets finansforordning (14) . Tilsvarende udsendte fællesforetagendets interne revisor den 31. maj 2010 en rapport om de finansielle kredsløb, hvori han gav udtryk for bekymring med hensyn til de finansielle kredsløb og adskillelsen af funktioner.

Trods disse ændringer var ansvaret for de finansielle kredsløb endnu ikke endeligt tildelt, da revisionen fandt sted (april 2011), eftersom et antal nøglestillinger stadig var ledige (16) (f.eks. chef for ITER-afdelingen, chef for administrationen og chef for budget- og finansafdelingen).

It-systemer

De finans- og regnskabssystemer (ABAC og SAP), som fællesforetagendet bruger, ejes af Kommissionen og er godkendt af regnskabsføreren, men de øvrige vigtige forretningsprocesser, som leverer finansielle oplysninger, er endnu ikke blevet godkendt. Som Retten nævnte i sin beretning for 2009 (17) , er der endnu ikke udviklet et redskab, som er egnet til forvaltning af operationelle kontrakter (ABAC-kontrakter eller lignende) og integreret med systemerne for budget- og finansrapportering.

ANDRE FORHOLD

Tilskud og udbud

Retten testede en stikprøve på ni udbud og seks tilskudstildelinger. I tre af de ni reviderede udbud modtog fællesforetagendet kun ét bud. I forbindelse med tilskuddene blev der i gennemsnit kun modtaget ét forslag pr. indkaldelse. Retten erkender, at fællesforetagendet opererer i en stærkt specialiseret industrisektor, men anbefaler, at det bestræber sig yderligere på at maksimere konkurrencen, og at det i forbindelse med indkaldelser af bud følger princippet om valuta for pengene i udarbejdelses-, offentliggørelses- og evalueringsfasen og under forvaltningen af kontrakterne.

Retten glæder sig over, at fællesforetagendet er begyndt at udvikle en strategi for efterfølgende revision, som skal implementeres i 2012. Strategien for efterfølgende revision er en central kontrol i forbindelse med vurderingen af, om de underliggende transaktioner er lovlige og formelt rigtige, og den bør fastlægges så hurtigt som muligt. Den bør også omfatte tilskud og indgåelse af operationelle kontrakter.

For sen betaling af medlemskontingent

I 2008 og 2009 bemærkede Retten, at en række af fællesforetagendets medlemmer ikke havde betalt deres medlemskontingent inden for den frist, der var fastsat af bestyrelsen. For 2010 var fristen den 31. maj 2010, men kun 14 af de 28 medlemmer betalte til tiden.

Kommissionens interne revisionstjeneste

I udtalelse nr. 4/2008 påpegede Retten, at Kommissionens interne revisors beføjelser til at foretage revision af fællesforetagendet ikke nævnes i fællesforetagendets finansforordning. Fællesforetagendets finansforordning er endnu ikke blevet ændret, så den omfatter Kommissionens interne revisors beføjelser (19) , men Kommissionen og fællesforetagendet har taget skridt til at sikre, at Kommissionens interne revisionstjenestes og fællesforetagendets interne revisionsfunktions operationelle rolle defineres klart.

Fællesforetagendets revisionsudvalg

Retten bemærkede også i udtalelse nr. 4/2008, at i betragtning af budgettets størrelse og de komplekse opgaver, som fællesforetagendet skal udføre, burde det nedsætte et revisionsudvalg, der rapporterer direkte til bestyrelsen. Retten glæder sig over bestyrelsens beslutning om at nedsætte et revisionsudvalg (20) .

Værtsstatsaftale

Det er fastsat i den værtsaftale om lokaliteter og støtte, privilegier og immuniteter, som blev indgået mellem Kongeriget Spanien og fællesforetagendet den 28. juni 2007, at der senest tre år efter undertegnelsen af aftalen skal stilles permanente lokaler til rådighed for fællesforetagendet. Da revisionen fandt sted, var der endnu ikke stillet permanente lokaler til rådighed for fællesforetagendet.

Status for finansieringen af ITER-projektet

I maj 2010 udsendte Kommissionen en meddelelse til Europa-Parlamentet og Rådet om status for ITER-projektet (21) , hvori den skønnede, at der for perioden 2012 og 2013 vil være behov for ca. 1,4 milliarder euro i bidrag fra Euratom til ITER for at dække omkostningsstigningerne.

I juli 2010 stillede Kommissionen forslag om at ændre den nuværende flerårige finansielle ramme og opfylde de yderligere finansieringsbehov for 2012 og 2013 (22) . Europa-Parlamentet og Rådet kunne ikke nå til enighed om dette forslag. Da revisionen fandt sted (april 2011), var spørgsmålet om finansieringen af EU's bidrag til ITER-projektet endnu ikke løst.

(1) ITER: International Thermonuclear Experimental Reactor (international termonuklear forsøgsreaktor).

(2) Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (EUT L 90 af 30.3.2007, s. 58).

(3) En oversigt over fællesforetagendets beføjelser, virksomhed og disponible ressourcer vises i bilaget til orientering.

(4) Den Internationale Fusionsenergiorganisation for ITER blev oprettet i oktober 2007 for en første periode på 35 år med henblik på gennemførelsen af ITER-projektet, som har til formål at påvise den videnskabelige og teknologiske gennemførlighed af fusionsenergi. Medlemmerne er Euratom, Folkerepublikken Kina, Republikken Indien, Japan, Republikken Korea, Den Russiske Føderation og Amerikas Forenede Stater.

(5) Regnskabet ledsages af en beretning om den budgetmæssige og økonomiske forvaltning i regnskabsåret. Beretningen redegør bl.a. for udnyttelsen af bevillingerne og indeholder kortfattede oplysninger om bevillingsoverførsler mellem de forskellige budgetposter.

(6) Årsregnskabet omfatter balancen og resultatopgørelsen, pengestrømsopgørelsen, opgørelsen over bevægelser i nettoaktiver og bilaget til årsregnskabet, som indeholder en beskrivelse af de relevante regnskabspraksis og andre forklarende oplysninger.

(7) Beretningen om budgetgennemførelsen omfatter regnskabet over resultatet af budgetgennemførelsen og bilaget til dette regnskab.

(8) EFT L 248 af 16.9.2002, s. 1.

(9) Artikel 33 i Kommissionens forordning (EF, Euratom) nr. 2343/2002 (EFT L 357 af 31.12.2002, s. 72).

(10) Artikel 38 i forordning (EF, Euratom) nr. 2343/2002.

(11) Bestemmelserne om EU-organernes regnskabsaflæggelse og regnskabsføring er fastlagt i kapitel 1 i afsnit VII i forordning (EF, Euratom) nr. 2343/2002, senest ændret ved forordning (EF, Euratom) nr. 652/2008 (EUT L 181 af 10.7.2008, s. 23), og er som sådan integreret i finansforordningen for Det Europæiske Fællesforetagende for ITER og Fusionsenergiudvikling.

(12) International Federation of Accountants (IFAC) og International Standards of Supreme Audit Institutions (ISSAI).

(13) 55,8 millioner euro i betalingsbevillinger blev fremført til 2011, og 51,8 millioner euro i betalingsbevillinger fremført fra 2009 bortfaldt ved årets udgang.

(14) I punkt 21 i årsberetningen for 2009 henviste Retten til omstruktureringen af fællesforetagendets afdelinger, som efter Rettens opfattelse rejste spørgsmål om den fornødne adskillelse af funktioner med hensyn til finansielle og operationelle aktiviteter.

(15) Den nye organisatoriske struktur er orienteret mod projektforvaltning.

(16) Disse stillinger forventes besat i løbet af 2011.

(17) Punkt 20 i Rettens beretning for 2009.

(18) Fællesforetagendets interne revisor har også bemærket, at den metode, der anvendes i forbindelse med forudgående kontrol af betalinger vedrørende omkostningsanmeldelser, ikke er effektiv, og at den ikke er velegnet til behandling af omkostningsanmeldelser, selv om de underliggende transaktioner er lovlige og formelt rigtige.

(19) Jf. Rettens udtalelse nr. 4/2008.

(20) Revisionsudvalget oprettes først for en periode på to år og består af fem personer, hvoraf den ene er udpeget af Euratom.

(21) Meddelelse fra Kommissionen til Europa-Parlamentet og Rådet: Status og fremtidsperspektiver for ITER-projektet (KOM(2010) 226 endelig af 4. maj 2010).

(22) Forslag til Europa-Parlamentets og Rådets afgørelse om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme med henblik på dækning af yderligere finansieringsbehov til ITER-projektet (KOM(2010) 403 endelig af 20. juli 2010).

Bestyrelsen fører tilsyn med fællesforetagendets indsats for at opfylde målene og sørger for, at fællesforetagendet og dets medlemmer arbejder tæt sammen om gennemførelsen af foretagendets virksomhed.

At træffe arrangementer med henblik på at stille menneskelige ressourcer til rådighed for ITER-organisationen.

At koordinere videnskabelige og teknologiske forsknings- og udviklingsaktiviteter til støtte for Euratoms bidrag til ITER-organisationen.

At føre tilsyn med forberedelsen af anlægsstedet for ITER-projektet.

At forberede og koordinere et program til forberedelse af opførelsen af en demonstrationsreaktor for fusionsenergi og dertil knyttede anlæg, herunder det internationale fusionsmaterialebestrålingsanlæg (Fusion Materials Irradiation Facility, IFMIF).

At levere Euratoms bidrag til aktiviteterne under »den bredere strategi«, der udføres i samarbejde med Japan med henblik på hurtig realisering af fusionsenergi.

At levere Det Europæiske Atomenergifællesskabs (Euratoms) bidrag til Den Internationale Fusionsenergiorganisation for ITER.

»De virksomheder, der er af ganske særlig betydning for kerneindustriens udvikling inden for Fællesskabet, kan konstitueres som fællesforetagender i denne traktats betydning i overensstemmelse med bestemmelserne i nedenstående artikler.«

FÆLLESFORETAGENDET FOR ITER OG FUSIONSENERGIUDVIKLINGS SVAR

Bemærkninger til den budgetmæssige og den økonomiske forvaltning

Fællesforetagendets omstrukturering og interne kontrolsystemer

Punkt 16, 17 og 18

Efter forvaltningsændringen i februar 2010 påbegyndte Det Europæiske Fællesforetagende for ITER og Fusionsenergiudvikling (F4E) en større omstrukturering i anden halvdel af samme år med fokus på implementering af projektforvaltning og styrkelse af det interne kontrolmiljø. Som en del af omstruktureringen og som reaktion på anbefalingerne fra den interne revisors revision af de finansielle kredsløb blev den økonomiske forvaltning styrket af gennemgangen af de finansielle kredsløb og oprettelsen af en budget & finansafdeling i januar 2011. Samtidig blev der oprettet en arbejdsgruppe for finansielle kredsløb, der skulle dokumentere finansielle procedurer, gennemgangskontroller og tjeklister samt udstede retningslinjer til forbedring af det økonomiske forvaltningssystem i F4E.

Sideløbende hermed er der blevet udpeget en intern kontrolkoordinator, der skal være ansvarlig for den samlede koordinering af kontrolmiljøet i F4E inden for the budget- og finansafdelingen.

Omstruktureringen af forvaltningen i F4E er fortsat med konstant hastighed gennem hele 2011. Der er gradvist introduceret yderligere kontroller, og ledige stillinger inden for ledelsen er blevet besat. De nye finansielle kredsløb er nu fuldt gennemførte, der er etableret periodisk forvaltningsrapportering, og forvaltningssystemerne er ved at blive fuldt operationelle.

I betragtning af den stærkt specialiserede industrisektor, hvori F4E opererer, anvender organisationen også et ISO-baseret kvalitetssikringssystem og har gjort det siden 2009. For at opfylde organisationens behov og undgå dobbeltarbejde slås kvalitetssikring og intern kontrol sammen til et bredere F4E-forvaltningssystem.

It-systemer

Punkt 19

F4E er fuldt ud klar over ulemperne ved at integrere økonomiske og budgetmæssige data med de operationelle aktiviteter. Blandt andet har de tekniske begrænsninger foretaget af systemejeren vedrørende adgang til finansielle data medført forsinkelser i opsætningen af forvaltnings- og rapporteringsværktøjer. Dette problem er for nylig blevet løst ved hjælp af en yderligere serviceniveauaftale med Generaldirektoratet for Budget.

Desuden har ITER-projektets kompleksitet og efterfølgende håndteringen af de underliggende retlige forpligtelser, både administrativt og operationelt, medført forsinkelsen i etableringen af ét unikt kontraktstyringssystem. Ved forberedelsen af de aktuelle svar var ledelsen i gang med at indføre et centralt kontraktstyringssystem, og der udarbejdes en handleplan for at afhjælpe kodningsbacklog og normalisere situationen.

Andre forhold

Tilskud og udbud

Punkt 20

F4E vurderer, at anbefalingen fra Retten faktisk allerede er implementeret af de eksisterende processer og den eksisterende offentliggørelsesstrategi. Det skal bemærkes, at på områder, hvor industrisektoren er mindre specialiseret, har F4E modtaget op til 33 bud som svar på sin indkaldelse af bud, hvilket tydeligt viser, at problemet reelt ikke vedrører de kommunikations- og oplysningsmetoder, der anvendes af F4E, men snarere beror på industrisektorens specialiserede art som fremhævet af revisoren. Fællesforetagendet kan ikke påvirke det ekspertiseniveau, der findes på markedet.

Punkt 21

Tekniske vurderingsrapporter og acceptnoter er afsluttede og bekræfter, at de beregnede omkostninger stemmer overens med aktiviteterne. Desuden udføres der økonomisk kontrol af omkostningerne. F4E er imidlertid enig i, at der er plads til forbedring, hvad angår dokumentationen af den udførte kontrol. Dette behandles af arbejdsgruppen for intern kontrol, og der er iværksat en forbedring af arbejdsgangene.

For sen betaling af medlemskontingent

Punkt 23

F4E's vedtægter indeholder ikke bestemmelser om andre retsmidler til at sikre, at medlemmerne betaler deres kontingent til tiden, ud over udsendelse af rykkerskrivelser. Efter at betaling af medlemskontingenter gentagne gange er sket for sent, blev problemstillingen sat på bestyrelsens dagsorden i slutningen af maj 2011.

Følgelig blev der godkendt foranstaltninger til at opkræve renter af de årlige medlemskontingenter i tilfælde af for sen betaling. Endvidere blev der vedtaget og indført rammer, der fastsætter modaliteter for renter og debetnotaer.

Værtsstatsaftale

Punkt 26

I den værtsaftale, der blev indgået mellem F4E og Kongeriget Spanien i 2007, er det fastsat, at Spanien senest tre år efter undertegnelsen af aftalen stiller permanente lokaler til rådighed for F4E. I aftalen er det også fastsat, at Spanien i mellemtiden, og indtil der er stillet permanente lokaler til rådighed, stiller midlertidige lokaler til rådighed. Så længe Spanien endnu ikke har stillet permanente lokaler til rådighed, har fællesforetagendet gratis anvendelse af midlertidige lokaler, idet Spanien betaler de fulde omkostninger ved lokalerne (leje og vedligeholdelse, som fastsat i værtsstatsaftalen, mens F4E betaler lejerens del af de midlertidige lokaler). Fællesforetagendet er i nylige diskussioner med værtsstaten for F4E blevet informeret om, at Spanien leder efter en permanent løsning, som under normale forhold præsenteres for F4E til godkendelse inden udgangen af 2011.

Det er imidlertid vigtigt at nævne, at den aktuelle situation ikke har nogen negativ indvirkning på organisationen.

Status for finansieringen af ITER-projektet

Punkt 27, 28 og 29

Som forberedelse til ITER-Rådet i juli 2010 vurderede F4E gennemførligheden af et revideret ITER-grundscenarie (grundscenariet), som fastsatte afslutningen af anlægsfasen til november 2019, samt de nødvendige ressourcer til gennemførelsen. Til dette formål analyserede F4E de mulige produktionsveje og vurderede konsekvenserne med hensyn til omkostninger og risici. Grundscenariet blev godkendt på ITER-Rådets møde; EU gav sin støtte »ad referendum«, eftersom budgetmyndigheden stadig skulle godkende og sikre finansieringen af ITER.

F4E har udført sine ITER-aktiviteter i løbet af 2010 i henhold til grundscenariet. 95 % af de aktiviteter, der blev fastsat i F4E’s arbejdsprogram for 2010, blev iværksat som planlagt. I de tilfælde, hvor aktiviteterne blev forsinket, blev der taget skridt til at afhjælpe forsinkelsen og fastholde tidsplanen for »første plasma«.

I løbet af 2011 er F4E fortsat med at udføre sine ITER-aktiviteter i henhold til grundscenariet, og der har været god fremgang på mange fronter. Samtidig har der været forsinkelser inden for visse centrale EU- og ikke-EU-punkter. Derudover har indvirkningen af jordskælvet i det østlige Japan i marts påvirket tidsplanen for ITER negativt. Som følge heraf blev ITER-organisationen på det nyligt afholdte møde i ITER-Rådet i juni af EU anmodet om at nedsætte en særlig arbejdsgruppe under ledelse af sin generaldirektør sammen med alle interne agenturer for at identificere afhjælpningsplaner med hensyn til punkter for kritiske veje med henblik på at begrænse disse forsinkelser mest muligt, samtidig med at det samlede maksimale udgiftsoverslag overholdes.

Uanset denne reoptimering af tidsplanen vil de yderligere midler, der er anmodet om for 2012 og 2013, især blive anvendt til at understøtte tildeling af de meget store kontrakter, der vedrører de vigtigste ITER-byggerier, som efter planen stadig skal opføres i 2012 og 2013.

Det ekstra budget for 2012 og 2013 er blevet drøftet på et møde i Rådets Budgetudvalg den 27. september med medlemsstaterne. Formandskabet stiler nu efter at præsentere sit udkast til forslag til et mandat, der skal drøftes med Europa-Parlamentet på trepartsmødet om budgettet den 19. oktober for at nå til enighed inden mødet i ITER-Rådet midt i november, hvor det nye grundscenarie formodes at skulle godkendes.